René Koltz
De René Koltz, gebuer de 5. Oktober 1911 an der Stad Lëtzebuerg an do gestuerwen de 26. Juli 1971, war e lëtzebuergeschen Dokter.

De René Koltz huet säin Dokteschexamen am Mäerz 1933 gemaach, a war ufanks Hausdokter zu Jonglënster, wou hien och no der Liberatioun kuerz Zäit Buergermeeschter war. Vun 1948 bis 1965 war hie Sekretär vum Conseil médical. Hie war och (1957-1971) Direkter vum Statsbad Munneref a Médecin-directeur vum Regierungsdepartement Gesondheet (Santé).

De René Koltz war mat der Schrëftstellerin Anise Koltz bestuet an zesummen hu si am Joer 1962 déi Munnerefer Dichterdeeg lancéiert.

De René Koltz huet sech a follgend Organisatiounen engagéiert:
 Action familiale et populaire (Member am Éierecomité)
 Collège médical (Sekretär)
 Ligue contre le rhumatisme (Grënnungspresident)
 Ligue du diabète (President)
 Ligue luxembourgeoise contre la tuberculose (Éierepresident)
 Société d'hygiène sociale et scolaire (President)
 Société nationale d'arboriculture et d'horticulture (President)

De René Koltz ass fréizäiteg duerch d'Follge vu Folterungen, déi hien am Zweete Weltkrich erlidden hat, verscheet.

Gielercher 

 Officier vum Ordre de la couronne de chêne
 Officier vum Ordre de Mérite du Grand-Duché de Luxembourg
 Médaille de la Reconnaissance Nationale 
 Commandeur de l'Ordre du Drapeau de Yougoslavie
 Officier de l'Ordre de Léopold de Belgique
 Officier de l'Ordre de la Couronne de Belgique

Um Spaweck 
 Foto vum René Koltz an der Broschür zur 25. Exphimo am Joer 1983 (PDF 6,5 MB)

Buergermeeschtere vu Jonglënster
Lëtzebuergesch Buergermeeschteren
Lëtzebuergesch Dokteren
Nazi-Affer
Officier de l'ordre de la couronne de chêne
Officier de l'Ordre de Mérite du Grand-Duché de Luxembourg
Officier vum Ordre de Léopold
Officier vum Ordre de la Couronne
Gebuer 1911
Gestuerwen 1971